Fjólublái dagurinn er haldinn árlega þann 26. mars . Um er að ræða alþjóðlegan dag um flogaveiki en hlutverk hans er að vekja athygli á flogaveiki um allan heim . LAUF - félag flogaveikra á Íslandi mun að þessu tilefni standa fyrir vitundarvakningu í Kringlunni í dag þar sem félagsmenn munu kynna félagið og markmið þess fyrir gestum og gangandi . Hin 12 ára gamla Cassidy Megan frá New York átti hugmyndina að deginum sem var haldinn í fyrsta skipti árið 2008 . Megan hefur sjálf verið flogaveik og vildi að dagurinn myndi vekja fólk til umhugsunar um þennan algenga sjúkdóm og upplýsa almenning um mýtur sem eiga það til að fylgja flogaveikinni .